Ou Nuus | SkalkSkryf
September 9, 2011 deur Louwie
Rapport 4 September:
"Div wen ronde 1" lees die hoof opskrif. Hy het glo die Rooi Drake se afrigter met die bek aangevat en gewen. Is nie heeltemal soos ek dit lees nie, maar nou ja, nou moet sy span nog net gou die wedstryd ook wen. En dan wag daar nog die Groen Goggas, die Pienk Olifante, die Blou Bere en wat nog? Ken nie die lot nie, maar klink vir my of die Ark oop is en die diere in `n pot verf gedonder het.
Ook op bladsy 1 word gevra of die Mugu ('skuus Etiene) wys genoeg is/ die intelektuele vermoë het om die regbank te lei. (of gaan ons ly a.g.v `n gebrek aan bogenoemde by die agbare Mogoeng Mogoeng). Dit behoort nie teen die man te tel nie, gegee die totale gebrek aan bogenoemde by meeste van die ANC leierskorps.
Op bladsy 4 begrawe `n dorp sy kinders. Hoeveel moet nog so dood op ons paaie voor iets daaraan gedoen gaan word? Ry gister straat af. By `n 3 rigting stop hou ek en `n poliesman stil en kyk vir mekaar. `n Bakkie kom aangery en sonder om eers te maak of hy wil stop, ry hy links van die poliesman verby, reg oor die stopstraat en daar gaan hy. Ons gergsdienaar maak of hy niks gesien het nie en ry rustig verder. Vandag ry ons
agter nog `n poliesman in sy groot BMW. By `n stopteken, wat tog vir alle mense ongeag kleur, geloof, politieke oortuiging, seksuele voorkeure of geslag geld, ry hy dood rustig oor sonder om `n oog te knip. Teen `n rustige 70km/h was hy beslis nie haastig op pad om rowers en moordenaars te gaan vang nie.
Op bladsy 10 sê mnr. Mhaga, woordvoerder van die nasionale vervolgingsgesag Tony Yengeni gaan nie vervolg word oor hy die Maatskappywet oortree het nie want …. wag daarvoor …. 'hy het bloot nie die wet nagekom nie' en dit is nie so erg nie!!!!!! (Verwys na berig op bladsy een oor die Mugu soos hier bo genoem) As ons wetstoepassers en regeringsamptenare nie ons wette nakom nie, hoekom sal Jan en alleman dit dan doen? Die bloed loop, die slagting duur voort, ons begrawe ons kinders.
Op bladsy 5 skryf Cedric en Piet Rampedi hoe Zuma sy eie medisyne moet sluk. Malema, sê hulle, het mooi by Vader Leier (nie Broer Leier nie, hy dwaal nog iewers in die woestyn, al 40 dae en 40 nagte lank) geleer hoe om groot manne tot `n val te bring. Maar ons Prez hou nie van die medisyne nie en nou dwaal Vader Leier ook al dae lank in annerland rond, ver weg van die gemors.
Gaan vir my ook `n vliegmasjien koop om weg te vlug van my moeilikhede.
Erik Holm sê dat die primitiefste vorm van sosiale gedrag/interaksie is mededinging. Albei (of dalk alle?) partye in die interaksie verloor of bates, of energie of selfs `n lewe. Dit is `n vermorsing. Kommensalisme of mutualisme (simbiose) is verweg `n beter manier van saambestaan.
Op bladsy 11 bedreig koperdiewe die nasionale
veiligheid. (Gaan dit dus in die toekoms teen die wet wees om daaroor te berig, gegee die nuwe wet op inligting wat die nasionale veiligheid bedreig?) Koperdiefstal is sekerlik `n vorm van wat Holm noem kleptobiose, die steel van ander se energie. In dié geval die steel van die tyd en energie wat dit geneem het om die koperdrade te maak en te gaan installeer. Die tyd en energie wat dit gaan vat om die drade te gaan vervang en die tyd en die energie wat dit vat om diefstal te probeer voorkom. En as die energie op raak soos by Telkom, dan vervang jy eenvoudig nie meer die gesteelde drade nie en so val ons piesangrepubliek stuk vir stuk in `n anargistiese rioolput.
Kleptobiose, die siekte van Afrika. Om te steel tot daar nie meer energie oor is om eers te probeer om te vervang wat gesteel en afgebreek word nie, wat nog van om te bou en te vernuwe soos in die res van die beskaafde wêreld.
Op bladsy 12 gaan die jong Dingaan Baartman `n elektriese ingenieur word sodat hy aan die SKA-projek kan gaan werk, dis nou as niemand intussen die skottels gaan steel en verkoop as skroot nie, en op bladsy 13 gaan oom Bob se mense in Zim volgende jaar Maartmaand weer vir hom stem sê hy. En as hulle dit nie doen nie maak dit ook nie `n hel saak nie, hy sal bly regeer tot die wurms hom eendag vreet.
En op bladsy 14 staan Yolande Wagener, pragtige kind in blou, baie min blou. `n Klein bietjie genade vir die siel na die worsteling met die banaliteit van ons daaglikse bestaan. Soos Irma Du Plesies sê: 'Genadelose waarheid sonder bemiddeling is brutaal, en volkome oorgawe aan begeerte is onmenslik.' (dalk eerder allesvernietigend?) En moet ons seks, (die consenting soort tussen volwassenes) ook as deel van die onmenslikhede insluit? Dêm, die lewe is droewig genoeg soos dit is.
Posted in Uncategorized | Tagged Nuus, Piesangland, Rapport | 7 Kommentaar
op September 9, 2011 at 4:30 nm Son
Onthou ek nou weer hoekom ek nie koerante lees nie 😈
op September 9, 2011 at 4:54 nm Joh
Son, ek dink Louwie se opsomming soos hierbo, en Herrie-Merrie s'n saam, is meer as genoeg vir enige mens, en baie meer pret. 😛
op September 9, 2011 at 5:31 nm Andrew
Daai Mogoeng ou is aangestel as Chief Justice omdat hy daarvoor gebid het. Nice. Altyd goed om iemand aan te stel met contacts in hoë plekke.
Nee o hel ek kan hierdie k@k nie meer vat nie. Was daar regtig niemand anders in die hele Suid Afrika wat meer gepas was vir die posisie nie?
Ek dink ek moet 'n breek vat van nuus kyk, dit f*k my net op. Actually kan ek dit anyway nie meer doen nie … daar waar my plasma gehang het teen die muur is daar nou net 'n f*kkin bracket oor.
op September 10, 2011 at 4:33 nm Andrew
Dit lyk my die heidense rubishes het my All Black keppie ook gesteel. Bliksems. Maar dis oraait, ek gaan 'n EXTRA GROOT Nieuw-Zeeland flag koop vir my kar. Een wat nog groter is as my Duitse vlag wat ek gebruik het gedurende die sokker wêreld beker.
op September 12, 2011 at 7:45 nm Louwie
Andrew, my hart bloei vir jou. Gaan steel vir jou `n ander, groter TV in Kayalitsha. Ek hoor daar is van die bestes wat geld kan koop. 😀
As jy nou vir jou `n groot NZ vlag gaan koop is jy weer saam met die heidings in dieselde span. Ek hoor hulle skreeu ook vir die All Blacks. Join die underdogs en skreeu vir die Bokke (of is dit die Blommetjies?). Hulle gaan ook verloor, en meer as net hulle Gnompies 😆
op September 13, 2011 at 8:12 vm demoerin
Judge Moegoe is maar net 'n politieke aanstelling…wat meer kon ons verwag.
op September 13, 2011 at 9:31 nm Louwie
DM, dan lees mens Hellen Zille se nuusbrief en jy sien dat die aanstelling eintlik maar net `n side show was en dat die onafhanklikheid van die regbank deur ander onderduimse verwikkelinge nou so onder die mag van die ANC geplaas is dat ons demokrasie nie die papier werd is waarop dit geskryf is nie. Van hier af aan werk die Moegoe en sy maters direk vir Zuma en ek en jy kan daar niks aan doen nie.